שלמה קורח

הרב שלמה קורח (י"ז בכסלו ה'תרצ"ו, 13 בדצמבר 1935 - י"ג בחשוון ה'תשע"ט, 22 באוקטובר 2018) היה מרבני יהדות תימן בישראל, הרב הראשי ואב"ד העיר בני ברק. נולד ליחיא ולנעמי בצנעא. למד אצל הרב חיים צאלח ואצל סבו הרב עמרם קורח, רבה הראשי האחרון של יהדות תימן. באלול ה'תש"ט (1949) עלתה משפחתו עם סבו לארץ ישראל, במבצע על כנפי נשרים. תחילה יושבה במעברה בראש העין. אחר כך עברה המשפחה לירושלים. לטענת המשפחה, אחותו נעלמה בפרשת ילדי תימן. למד בישיבת מקור חיים אצל הרב ברוך יצחק לוין, ובישיבת אור ישראל בפתח תקווה, שם למד אצל הרבנים יעקב ניימן ויוסף רוזובסקי. בשנת ה'תשי"ג למד בישיבת מרכז הרב שבירושלים אצל הרב אברהם אלקנה כהנא שפירא שהוא מחשיב את עצמו כתלמידו. הגעתו לשם הייתה בגלל קשיים עם היידיש שדוברה בישיבות הליטאיות. הוא למד שם כשנה, ולאחר מכן עבר לישיבת פוניבז' בבני ברק בראשות הרב יוסף שלמה כהנמן. בשנות החמישים פעל עם חבריו במחנות העולים כדי להשפיע עליהם מבחינה רוחנית. בהמשך הקים את "ארגון בני הישיבות יוצאי תימן" ועמד בראשו. היה מעורכי הביטאון "המסילה". בשנת ה'תש"ך עבר ללמוד בישיבת לייקווד בארצות הברית בראשות הרב אהרן קוטלר ובהתארחו אצלו בליל הסדר על פי בקשת רבו שר בפניו בליל הפסח את הפיוט התימני אהבת הדסה. הוא למד שם במשך כשנה. לאחר נישואיו עם אסתר לבית שרעבי (דור שישי לרש"ש) שב לישיבת פוניבז' ולמד בכולל אברכים שלה עד שנת ה'תשכ"ד. נסמך לרבנות בידי הרבנים איסר יהודה אונטרמן, אברהם נשר וברוך יצחק לוין, ומונה לחבר הרבנות בבני ברק. בשנת ה'תשכ"ה נבחר לרבה של הקהילה התימנית בבני ברק, ובהמשך[דרושה הבהרה] נבחר לרב העיר הספרדי. היה הרב היחיד של בני ברק שהוכר על ידי הרבנות הראשית לישראל. בשנות ה-70 ייסד בשכונת נחלת אחים בירושלים ישיבה לבני עדת תימן, שפעלה מספר שנים. בית מדרשו "חניכי הישיבות" שכן ברחוב מימון בעיר בני ברק. בתחילת שנות ה-80 נעצר ונאשם במתן שוחד לשר הדתות אהרן אבוחצירא ואנשי משרדו, בתמורה להעברת כספים לעמותת "מרכז מורשת יהדות תימן" בראשותו. הוא זוכה בבית המשפט מן ההאשמות. נפטר בי"ג בחשוון ה'תשע"ט (2018) בבית החולים שערי צדק. הלווייתו יצאה מבית מדרשו והוא נקבר בבית הקברות סנהדריה בירושלים. לרב קורח בן ושלוש בנות. בנו, הרב עמרם, רב קהילה ומו"ץ בביתר עילית, ומחבר הספרים "שינון התוספות", "בינת עם" על הש"ס ועוד. בתו צילה נשואה לרב חזקיהו סאמין, מנהל אגף הנישואין, הכשרות ומינויי רבנים במשרד לשירותי דת. בחיבוריו בהלכה שאף לחזק את מנהגי תימן. עריכת שולחן - ילקוט חיים - 13 כרכים על סדר השולחן ערוך. עריכת שולחן - הגדה של פסח - הגדה של פסח על פי נוסח בלדי עם הלכות ומנהגים. שפת מלך- על משנה תורה לרמב"ם. חיי ברכה- על תהלים. זאת אמונתי יש בורא עולם בסוד ישרים - פרוש על ספר מסילת ישרים. ועמך כולם צדיקים ראשית דעת נצח חיינו - על דרכו של האדם מעת לידתו עד אחרי פטירתו. חכמת הנפש - לרבי אלעזר מגרמייזא, עם פירוש "זכות משה". חכמת חיים - פירוש על מסכת אבות. רוח טהרה - פירוש על סדר טהרות. תשובה כהלכה - שו"ת ספר רזיאל המלאך עם ביאור "סוד קדושים". סודי רזיא - עם פירוש "סודות השמים". דברי תורה. חכמה קדומה - על חמישה חומשי תורה. הוראות ומנהגים - פסח, על פי פסקי ומנהגי תימן. הלכות והליכות הימים הנוראים, ומצורף לו קונטרס הארת התשובה, אמרי קודש לימים הנוראים, בעריכת אוריאל צדוק, ירושלים תשע"ח. הרב שלמה קורח, באתר נוסח תימן מורשת תימן, מעריב, 5 בדצמבר 1980, עמ' 18 הרה"ג שלמה קורח שליט"א - ריסוק עדת תימן בעליה לארץ ישראל, ט' בחשון ה'תשע"ח, באתר יוטיוב משה ויסברג • צילום: יעקב כהן, רב העיר שחלה, פתח את סגור ליבו: "אני לא מפחד מהמוות" • צפו, באתר בחדרי חרדים, 18 ביוני 2018 שמעון כהן, הרב שאיחד את פוניבז' ומרכז הרב - הרב קורח זצ"ל, באתר ערוץ 7, 23 באוקטובר 2018 הקלטה שלו מתאר את שנת לימודיו בישיבת מרכז הרב אצל הרב אברהם אלקנה שפירא הרב רצון ערוסי הקריא את מסמך הצוואה של הגר"ש קורח זצ"ל, י"ט בחשון ה'תשע"ט שלמה קורח, באתר "החכם היומי" שלמה בן יחיה קורח (1935-2018), דף שער בספרייה הלאומית קורח שלמה, הוראות ומנהגים - פסח, ה'תשכ"ה, באתר אוצר החכמה קובץ, אהבת המלך, ה'תשמ"ו, באתר אוצר החכמה קורח, שלמה בן יחיא, זאת אמונתי, ה'תשנ"ב, באתר אוצר החכמה קורח, שלמה בן יחיא, תשובה כהלכה, ה'תשנ"ד, באתר אוצר החכמה קורח, שלמה בן יחיא, משנה תורה עם פירוש שפת מלך - ספר המדע - א, ה'תשנ"ח, באתר אוצר החכמה אלעזר בן יהודה מגרמיזא - קורח, שלמה בן יחיא, סודי רזיא עם פירוש סודות השמים, ה'תשנ"ט, באתר אוצר החכמה קורח, שלמה בן יחיא, נצח חיינו, ה'תשס"ב, באתר אוצר החכמה אלעזר בן יהודה מגרמיזא - קורח, שלמה בן יחיא, חכמת הנפש - זכות משה, ה'תשס"ג, באתר אוצר החכמה קורח, שלמה בן יחיא, תהלים עם פירוש חיי ברכה, ה'תשס"ג, באתר אוצר החכמה קורח, שלמה בן יחיא, שפתי מלך, ה'תשס"ה, באתר אוצר החכמה קורח, שלמה בן יחיא, מסכת אבות - חכמת חיים, ה'תשע"א, באתר אוצר החכמה קורח, שלמה בן יחיא, ועמך כולם צדיקים, ה'תשע"ג, באתר אוצר החכמה הגאון הרב שלמה קורח זצ"ל רבה של בני ברק מספר על מרן הגאון הרב אברהם שפירא זצ"ל ראש ישיבת מרכז הרב, באתר youtube יוסף סופר, יום ליום, גיליון החדשות עמ' 4, ט"ז בחשוון ה'תשע"ט (לפי בירור של מכון "שפתי מלך" - להוצאת כתבי הרב קורח, ומקורבו עוזי ברק) תיק ברכה בת יחיא ונעמה קורח באתר ארכיון המדינה; מיכל לוי, הרב קורח: "אני לא תולה תקוות", באתר ערוץ 7, 22 ביוני 2016 יום ליום שם בני טוקר, הרב ערוסי: "אבידה גדולה ליהדות תימן", באתר ערוץ 7, 22 באוקטובר 2018 ספר 'אש התורה' לזכרו של מרן הרב אהרון קוטלר עמוד א"ש מחריף הסכסוך על בחירת רב לעדה התימנית בבני-ברק, הצופה, 20 בינואר 1965, עמ' 4; מרדכי אלקן, מסכסכים בעדה התימנית בבני ברק בביזוי רב, שם, 22 בינואר 1965, עמ' 5; העדה התימנית בבני-ברק בעד בוררות על פי דין תורה, מעריב, 15 בפברואר 1965, עמ' 9 ישראל כהן וישי כהן, ‏משרד הדתות החל בהליך לבחירת רב חדש לעיר בני ברק, באתר כיכר השבת, 29 באוגוסט 2017 אבי רבינא, ‏סערה: עיריית בני ברק מסרבת לפרסם מודעת אבל על רב העיר, באתר כיכר השבת, 27 באוקטובר 2018 שרה פרדס, משפחה, גיליון החדשות, עמודים 4–6. ט"ז בחשוון ה'תשע"ט, גיליון 1379 צבי זינגר, הרב שלמה קורח מבני ברק חשוד במתן שוחד, מעריב, 6 באוקטובר 1980, עמ' 1; ברוך מאירי ואיה אורנשטיין, שני רבנים נעצרו בפרשת משרד הדתות, מעריב, 8 באוקטובר 1980, עמ' 3 הילולות לכבוד דסקל וקורח בבני־ברק, דבר, 31 במאי 1981 גיא עזרא, ‏זקן רבני תימן: רבה הראשי של בני ברק הלך לעולמו, באתר "סרוגים", 22 באוקטובר 2018 משה ויסברג, אבל כבד בעדת תימן: הגאון רבי שלמה קורח זצ"ל הלך לעולמו, באתר בחדרי חרדים, 22 באוקטובר 2018 משה ויסברג, המונים ליוו למנוחות את זקן רבני תימן • צפו, באתר בחדרי חרדים, 22 באוקטובר 2018 משה ויסברג, האם ימונה לרבה של בני ברק? הכירו; 'הממשיך' של זקן רבני תימן, באתר בחדרי חרדים, 24 באפריל 2019 קרח שלמה, אתר מורשת יהודי תימן